Document ID: /roh_data/filtered/fineweb-2-filterrobots_roh.jsonl.gz/58043

Sbassar taxa per radio e televisiun cun midar lescha
- Glindesdi, 16.3.2015, 11:51
Cun in gea a la revisiun da la lescha davart radio e televisiun profitass la gronda part da las chasadas en Svizra, uschia ha la cussegliera federala Doris Leuthard declerà a Berna.
Cun adattar la lescha pudess la taxa annuala vegnir sbassada per radund 60 francs sin 400 francs per chasada. Interpresas ston pajar taxas tenor lur svieuta e tar ina svieuta annuala sut in mez milliun franc scroda la taxa dal tut.
Il suveran svizzer decida ils 14 da zercladur davart la midada da la lescha.
RR novitad 12:00